רשת המתנ"סים העירונית מעלה מידי שנה הפקה קהילתית בה משתתפים תושבי העיר בכל הגילאים- מילדים ועד קשישים, כולל להקות המחול והזמר ונגני מרכז המוסיקה העירוני. מדובר בהפקת ענק הכוללת תלבושות מרהיבות ותפאורה מושקעת שאינה נופלת מהתיאטראות המובילים בארץ.
תכנית התיאטרון הקהילתי מופעלת בהצלחה בעיר זו השנה השביעית בליווי הבמאי אייל בוחבוט אשר השנה מביים את ההצגה "הדלת" אותה גם כתב העוסקת בפגועי נפש.
הבמאי, אייל בוחבוט מציין כי בכל שנה הוא מופתע מחדש מהיענות העצומה מצד התושבים. לדבריו:" פעילות התרבות בקרית אתא היא דוגמא נפלאה ליצירה קהילתית, המצליחה לקדם ולטפח את הכישרונות של תושבי העיר, ילדים ומבוגרים כאחד, בתחום האומנות. ההיענות הגבוהה מצד התושבים מעידה כי קרית אתא נתברכה בתושבים בעלי יכולות אומנותיות גבוהות, שהפקות קהילתיות מסוג זה, מאפשרות להם לחשוף את הכישרון הגלום בהם."